ai4bharat/Pralekha huggingface dataset:
وزارت خزانہ
ہندوستان اور مارشل جزائر کے درمیان معلومات کے تبادلے کے سمجھوتے کو نوٹیفائی کردیا گیا
نئی دہلی؍06جون2019؍ ٹیکسوں سے متعلق معلومات کے تبادلے کے لئے ہندوستان اور جمہوریہ مارشل جزائرکی حکومت کے درمیان جمہوریہ مارشل جزائر کے مجورو شہر میں 18 مارچ 2016ء کو ایک سمجھوتے پر دستخط کئے گئے تھے۔21مئی 2016ء کو ہندوستان –مارشل جزائر ٹی آئی ای اے کو گزٹ آف انڈیا  میں نوٹیفائی کیا گیاہے۔
اس سمجھوتے سے ٹیکس کے مقاصد کے لئے دونوں ملکوں کے درمیان بینکنگ اور آنرشپ معلومات سمیت معلومات کا تبادلہ ہوسکے گا۔یہ ٹیکس شفافیت اور معلومات کے تبادلے کے بین الاقوامی معیارات پر مبنی ہے اور درخواست کی بنیاد پرمعلومات کا تبادلہ ہوسکے گا۔یہ سمجھوتہ ایک ملک کے نمائندوں کو اس بات کی گنجائش فراہم کرتا ہے کہ وہ دیگر ملک میں ٹیکس کی جانچ کریں۔
یہ سمجھوتہ ٹیکس معاملات میں معلومات کے تبادلے کے لئے ایک مؤثر فریم ورک فراہم کرکے ہندوستان اور مارشل جزائر کے درمیان آپسی تعاون میں اضافہ کرے گا، جس سے ٹیکس سے بچنے کی لت کو ختم کرنے میں مدد ملے گی۔
U: 2326
(Visitor Counter : 68
سٹرک ٹرانسپورٹ اور شاہراہوں کی وزارت
موٹر گاڑیوں کے لئے ایڈوانس بریکنگ سسٹم لازمی
نئی دلّی ، 08 مارچ ؍سڑک نقل و حمل اور شاہراہوں کی وزارت نے سڑک حادثات میں تخفیف اور تحفظات میں اضافے کے پیش نظر ایڈوانس بریکنگ سسٹم ، تکنالوجیوں اور کار کردگی کی ضروریات کو لازمی قرار دینے کا فیصلہ کیا ہے ۔ یہ اہتمام 9 نشستوں اور اس سے زائد کی تمام گاڑیوں کے لئے لازمی ہو گا ۔ اس سلسلے ایک نوٹی فکیشن گزشتہ روز جاری کیا گیا ۔ موجودہ گاڑیوں کے لئے یہ اہتمام اپریل ، 2021 سے لازمی ہو گا ، جبکہ اپریل ، 2020 کے بعد تیار ہونے والی نئی موٹر گاڑیوں میں یہ اہتمام پیشگی طور پر ہوگا ۔
اس نئے اہتمام میں اینٹی لاک بریکنگ سسٹم ، انتہائی شدید بریکنگ کار کردگی کو متعارف کرانا ، بریکنگ ضروریات ، بریک لگانے کے سلسلے میں ڈرائیور کی مدد کے لئے ذہانت پر مبنی بریکنگ سسٹم اور بہتر استحکام کے لئے الیکٹرانک سسٹم وغیرہ شامل ہیں ۔ اس نئے اہتمام سے ہندوستانی بریکنگ قواعد وَ ضوابط یوروپی معیار کے مماثل ہو جائیں گے ۔
۔ ۔ ۔ ۔ ۔ ۔
U . 1492
(Visitor Counter : 69
شماریات اور پروگرام کے نفاذ کی وزارت
مرکزی اورریاستی شماریاتی تنظیموں کی 27ویں کانفرنس  11اور12نومبر ، 2019 کو کولکاتہ میں منعقد کی جائے گی
کانفرنس کا موضوع ہے ‘‘ پائیدارترقیاتی اہداف ’’ہے
نئی دہلی ،8 نومبر :شماریات اورپروگراموں پرعملدرآمد کی وزارت  کولکاتہ کے نیو ٹاون ،ایکشن ایریا 1 کے ڈی جی بلاک واقع بسوا بنگلہ کنوینشن سینٹرمیں 11اور12نومبر ،2019کو مرکزی اورریاستی شماریاتی تنظیموں  کی کانفرنس کا انعقاد کرنے جارہی ہے ۔
کانفرنس کا افتتاح 11نومبر ، 2019کو ہندوستان کی شماریات کے سربراہ مع سکریٹری ، ایم اوایس پی آئی جناب پروین شریواستو کریں گے ۔یہ کانفرنس جو کہ ایک بڑی قومی سالانہ تقریب ہے ، ہندوستانی شماریاتی نظام کی کارکردگی میں اضافہ کے لئے مرکزی اورریاستی شماریاتی ایجنسیوں کے درمیان تبادلہ خیال کرنے اور بہترتال میل پیداکرنے کے لئے ایک پلیٹ فارم فراہم کرتی ہے ۔
اس سال کی کانفرنس کا موضوع پائیدارترقیاتی اہداف  ہے ۔ اس کا انتخاب جامع اورمرکوز مباحثوں کے لئے کیاگیاہے ۔ جس کامقصد ڈاٹامیں خلأ کو پرکرنااور ایس ڈی جی دیکھ بھال میں ٹائم لائن ، معیارکو بہتربناناہے ۔ ایم اوایس پی آئی جو کہ ایس ڈی جی کی پیش رفت کی نگرانی کے لئے ذمہ دارہے ، اس نے مرکزی وزارتوں اورریاست /مرکز کے زیرانتظام خطوں کی حکومتوں کی مشاورت سے ایس ڈی جی سے متعلق ملک کی پیش رفت پرنظررکھنے کے لئے نیشنل انڈیکیٹرفریم ورک  تیارکیاہے ۔اس نے این آئی ایف بیس لائن رپورٹ 16-2015کا اجرأ کرکے 2030تک ایس ڈی جی کی پیش رفت کا اندازہ لگانے کے لئے مثال بھی قائم کی ہے ۔
ایس ڈی جی سے متعلق دوسرااہم قدم اسٹیٹ انڈیکیٹرفریم ورک  کو تیارکرنا ہے تاکہ ایس ڈی جی کے حوالے سے ہونے والی پیش رفت کی دیکھ بھال ریاستی اور ذیلی ریاستی سطحوں پرکی جاسکے ۔ اس تناظرمیں 27ویں سی اوسی ایس ایس او بہت زیادہ اہمیت کی حامل ہے کہ اس نے ریاستی حکومتوں ، مرکز کے زیرانتظام خطوں کی حکومتوں اوردیگر حصہ داروں سے وسیع ترصلاح ومشورہ کرکے ایس آئی ایف کے فروغ سے متعلق آگے بڑھنے کی تجویز پیش کی ہے ۔
قومی شماریاتی کمیشن کے چیئرمین اورارکان اور انڈین اسٹیسٹیکل انسٹی ٹیوٹ کے پروگرام میں شامل ہونے کی توقع ہے ۔ مرکزی حکومت کی وزارتوں ، ریاستی حکومتوں، یواین ایجنسیز ،صنعتی حصہ داروں اورشہری معاشروں کے نمائندگان پروگرام کے شرکاء ہیں ۔پروگرام کومزید نتیجہ خیز بنانے کے لئے ایس ڈی جی سے متعلق مختلف موضوعاتی شعبوں اور اس شعبے میں تجربات کو بانٹنے سے متعلق پریزنیٹیشن بھی دیئے جائیں گے۔
خصوصی سروس اور فیچرس
مرکزی وزراء اسمرتی ایرانی اور وی مرلی دھرن نے آنجہانی ڈاکٹر وندنا داس کی رہائش گاہ کا دورہ کیا
خواتین اور بچوں کی ترقی کی مرکزی وزیر محترمہ اسمرتی ایرانی اور امور خارجہ اور پارلیمانی امور کے مرکزی وزیر مملکت جناب وی مرلی دھرن نے کروپن تھارا ، کوٹائم میں ڈاکٹر وندنا داس کی رہائش گاہ کا دورہ کیا۔ دونوں مرکزی وزرا ء نے آنجہانی ڈاکٹر داس کے والد جناب کے جی موہن داس اور والدہ وسنتا کماری کے ساتھ تقریباً ایک گھنٹہ گذرا اور انہیں تسلی دی۔
مرکزی وزراء گھر کے پاس ڈاکٹر وندنا داس کی آرام گاہ پر خراج عقیدت پیش کرنے کے بعد واپس لوٹے۔ آنجہانی ڈاکٹر وندنا داس ایک ہاؤس سرجن تھیں، کو کوٹر کارا تعلق ہاسپٹل، کولم میں 10 مئی 2023 کی رات کو ہلاک کردیا گیا تھا۔
سٹرک ٹرانسپورٹ اور شاہراہوں کی وزارت
جناب نتن گڈکری رنگ روڈ – ڈی این ڈی جنکشن کو دہلی – ممبئی ایکسپریس وے سے جوڑنے کے لئے 6 لین والے قومی شاہراہ کا سنگ بنیاد رکھیں گے
نئی دہلی،28 ؍فروری،سڑک ٹرانسپورٹ اور شاہراہوں ، جہاز رانی اور آبی وسائل ، دریا کی ترقی اور گنگا کے احیاء کے مرکزی وزیر جناب نتن گڈکری کل دہلی میں کالندی کنج - میٹھا پور سڑک پر ایک 6 لین اور محدود رسائی والے قومی شاہراہ پروجیکٹ کے لئے سنگ بنیاد رکھیں گے ۔ 59 کلو میٹر طویل یہ شاہراہ رنگ روڈ – ڈی این ڈی جنکشن سے شروع ہوگی اور کالندی بائی پاس فرید آباد – بلبھ گڑھ بائی پاس سے ہوتی ہوئی کے ایم پی پر دہلی – ممبئی ایکسپریس وے پر ختم ہوگی ۔ اس پروجیکٹ پر تقریبا 3580 کروڑ روپے لاگت آئے گی۔
اس پروجیکٹ میں 29 کلو میٹر تک دونوں طرف تین تین لین والی سروس روڈ ہوں گے ، 7.350 کلو میٹر سڑک ستو نوں پر ہوگی ، میٹرو لائن کے چار مقامات پر لیول کراسنگ ہوں گی ، 18 نئے انڈر پاس بنائے جائیں گے جبکہ 9 انٹرچینج جنکشن ہوں گے ۔ یہ پروجیکٹ آشرم – بدر پور - فرید آباد – بلبھ گڑھ خطے میں انہیں دہلی میں ٹریفک کی بھیڑ بھاڑ کو کم کرے گا۔ امید ہے کہ اس سے گاڑیوں سے ہونے والی آلودگی میں کمی آئے گی۔
یہ پروجیکٹ اُن 9 دیگر پروجیکٹوں کے علاوہ ہوگا جو دہلی این سی آر میں بھیڑ بھاڑ کرنے کے لئے نافذ کئے جارہے ہیں۔ ان میں 280 کروڑ روپے کی لاگت سے دھولا کنواں سے ہوائی اڈے تک تین کلو میٹر سگنل سے پاک شاہراہ ، جو تقریبا 40 فیصد مکمل ہوچکی ہے ؛ گروگرام – سونا روڈ پر 6 لین والا ستونوں پر کاریڈور جس پر تقریبا 2 ہزار کروڑ روپے کی لاگت آئے گی اور اس پر کام شروع ہوچکا ہے ؛ 2300 کروڑ روپے کی لاگت سے قومی شاہراہ نمبر ایک پر مکربا چوک سے پانی پت تک 8 لین والی دہلی- پانی پت شاہراہ ، جو 48 فیصد مکمل ہوچکی ہے ؛ 9500 کروڑ روپے کی لاگت سے 8 لین والی محدود رسائی کی دوارکا شاہراہ ، جس پر کام شروع ہوچکا ہے ، دہلی – میرٹھ ایکسپریس وے کے لئے 5900 کروڑ روپے کی لاگت سے پیکج دو ، تین اور چار ، جس میں پیکج دو پر 36 فیصد ، پیکج تین پر 76 فیصد اور پیکج چار پر 32 فیصد کام کیا جاچکا ہے ؛ 1200 کروڑ روپے کی لاگت سے کھیکرا - ای پی ای جنکشن سے شاملی – سہارنپور تک  124 کلو میٹر تک شاہراہ کر چار لین والا بنانا ؛ دوارکا ؍ این ایچ 08 کو وسنت گنج – نیلسن منڈیلا روڈ تک ملانے کے لئے ایک ہزار کروڑ روپے کی لاگت سے رنگ پوری بائی پاس ، جو ڈی پی آر مرحلے میں ہے ؛ 4 ہزار کروڑ روپے کی لاگت سے بھارت مالا کے تحت دہلی کے لئے 75 کلو میٹر طویل تیسرا رنگ روڈ ؛ جو ڈی پی آر کے مرحلے میں اور 2600 کروڑ روپے کی لاگت سے اکشر دھام ، این ایچ 24 جنکشن سے باغپت روڈ پر ای پی ای جنکشن تک 31.3 کلو میٹر طویل شاہراہ کر 6 لین بنانا شامل ہے ۔
۔۔۔۔۔۔۔۔۔۔۔۔۔۔۔۔

U-1279
(Visitor Counter : 88
امور داخلہ کی وزارت
مرکزی وزیر داخلہ جناب امت شاہ نے اترپردیش، پنجاب اور گوا کے لئے ریاستی آفات تخفیف فنڈ کے تحت 488کروڑ روپے جاری کرنے کی منظوری دی
وزیر اعظم جناب نریندر مودی کے وژن کے عین مطابق سرکار نے ابتدائی انتباہ ، سرگرم روک تھام کی بنیاد پر ،آفات سے ہونے والے نقصانات کو کم کرنےاور قبل از وقت روک تھام کی بنیاد پرزندگیوں اور املاک کو بچانے کے لئے ایک سائنسی پروگرام تیار کیا ہے
پندرہویں مالیاتی کمیشن کی سفارشات کی بنیاد پر مرکزی حکومت نے ایس ڈی ایم ایف کے لئے 32031کروڑ روپے اور قومی آفات تخفیف فنڈکے لئے سال 22-2021 سے سال 26-2025کی مدت کے لئے 13693کروڑ روپے مختص کئے ہیں
مرکزی وزیر داخلہ جناب امت شاہ نے مرکزی سرکار کی طرف سے جاری کی گئی گائیڈ لائن کے مطابق آفات کی تلافی کے تعلق سے جاری سرگرمیوں کے لئے تین ریاستوں ، اترپردیش، پنجاب اور گوا کو سال 22-2021 کے لئے مرکزی حصے کی شکل میں 488.00کروڑ روپے جاری کرنے کو آج منظوری دے دی۔
15ویں مالیاتی کمیشن کی سفارشوں کی بنیاد پر مرکز سرکار نے سال 22-2021 سے سال 26-2025کے لئے ایس ڈی ایم ایف کی مد میں32031 کروڑ روپے اور قومی آفات تخفیف فنڈ کے مد میں 13693کروڑ روپے جاری کئے ہیں۔ اس فنڈ کا استعمال مقامی سطح پر اور کمیونٹی کی بنیاد پر مداخلتوں کوشامل کرتے ہوئے آفات سے ہوئے نقصان کی تلافی کی سرگرمیوں کو جاری کرنے کے لئے کیا جانا ہے، جو آفات سے جوکھم کو کم کرے گا اور ماحولیات کے مطابق بستیوں اور روزی روٹی کی روایتوں کو بڑھاوا دے گا۔
مرکزی وزیر داخلہ جناب امت شاہ نے ہمیشہ اس بات پر زور دیا ہے کہ 1990 کی دہائی سے قبل حکومت ہند کا راحت پر مرکوز نظریہ تھا، جس میں زندگی اور املاک کو بچانے کی کوئی گنجائش نہیں تھی اور یہ منصوبہ عمل کا حصہ نہیں تھا۔ اب وزیر اعظم جناب نریندر مودی کے وژن کے مطابق ہم نے قبل از وقت انتباہ ، سرگرم روک تھام ، تلافی اور پہلے سے تیاری کی بنیاد پر زندگی اور املاک کو بچانے کے لئے ایک سائنسی پروگرام تیار کیا ہے۔
مرکزی سرکار نے 5فروری 2021کو قومی سطح پر این ڈی ایم ایف کو تشکیل دیا تھا۔ ریاستی سرکاروں کو اپنی اپنی ریاستوں میں ایس ڈی ایم ایف قائم کرنے کی صلاح دی گئی تھی۔ ایس ڈی ایم ایف اور این ڈی ایم ایف کی تشکیل کے تعلق سے گائیڈ لائن مرکزی سرکار پہلے ہی جاری کرچکی ہے۔
مرکزی سرکار 21ریاستوں کو ، ان کے ذریعے ایس ڈی ایم ایف کی تشکیل کے بعد ایس ڈی ایم ایف کے مرکزی حصے کے طورپر 3382.24کروڑ روپے کی رقم پہلے ہی جاری کرچکی ہے۔
وزارت آیوش
آیوش کے وزیر نے صفدر جنگ اسپتال میں یونانی اور سدھا سینٹرز کا افتتاح کیا
نئی دہلی،13؍ستمبر2019:آیوش کے وزیر مملکت ، جناب شری پد یسونائک نے آج نئی دہلی کے صفدر جنگ اسپتال میں یونانی میڈیکل سینٹر اور سدھا کلینکل ریسرچ یونٹ کا افتتاح کیا۔یونانی میڈیکل سینٹر کا قیام سینٹرل کونسل فار ریسرچ اِن یونانی میڈیسن اور سدھا کلینکل ریسرچ یونٹ کا قیام سینٹرل کونسل فار ریسرچ اِن سدھا میڈیسنکے ذریعے عمل میں آیا ہے۔
اس موقع پر خطاب کرتے ہوئے وزیر موصوف نے کہا کہ حکومت ہند دواؤں کے آیوش نظام کے ذریعے لوگوں کے حفظان صحت میں خصوصی دلچسپی لے رہی ہے اور آیوش کی وزارت آیوشمان بھارت کے حصے کے طورپر پورے بھارت میں 1.5 لاکھ صحت اور صحت مراکز کی ضرورتوں کو پورا کرے گی۔ جناب نائک نے بتایا کہ حکومت نے ملک بھر میں 12,500آیوش صحت اور صحت مراکز کے قیام کا ہدف مقرر کیا ہے، جن میں سے 4000کا قیام اسی سال عمل میں آئے گا۔انہوں نے امید ظاہر کی کہ یونانی میڈیکل سینٹر اور سدھا کلینکل ریسرچ یونٹ ملک کے مختلف حصوں سے صفدر جنگ اسپتال آنے والے مریضوں کو یونانی اور سدھا نظاموں کے ذریعے جامع حفظان صحت فراہم کریں گے۔
اس موقع پر آیوش وزارت کے ایڈیشنل سیکریٹری جناب پرمود کمار پاٹھک نے کہا کہ آیوش کی وزارت کی ذمہ داری آیوش نظاموں کی بہتر ترقی اور اس کی تشہیر کو یقینی بنانا ہے اور قومی عوامی صحت نظام میں ان کے استعمال کو فروغ دے کر انہیں اصل دھارے میں لانے کے لئے کام کررہی ہے۔
صفدر جنگ اسپتال کے میڈیکل سپرنٹنڈنٹ ڈاکٹر سنیل گپتا نے کہا کہ وزیر اعظم جناب نریندر مودی کے ویژن کی وجہ سے آیوش نظاموں کو دنیا بھر میں بہت زیادہ مقبولیت مل رہی ہے۔
اس موقع پر موجود معززین نے سی سی آر ایس کے اشاعت کردہ سدھا ڈوسیئر اور جنرل آف ریسرچ اِن سدھا میڈیسن اور سی سی آر یو ایم کے زیر اہتمام شائع ہوئے ذیابیطس ، ہائپرٹینشن اور موٹاپے سے متعلق آئی ای سی کتابچوں کا اجراء بھی کیا۔
سی سی آر یو ایم فی الحال رام منوہر لوہیا اسپتال اور دین دیال اپادھیائے اسپتال، دہلی میں یونانی میڈیکل سینٹرز چلا رہا ہے۔
کابینہ سکریٹریٹ
بحران کے بندوبست سے متعلق قومی کمیٹی  نےسکم میں صورتحال کا جائزہ لیا
کابینہ کے سکریٹری جناب راجیو گوبا کی صدارت میں بحران کے بندوبست سے متعلق قومی کمیٹی  کی آج میٹنگ ہوئی جس میں سکم کی صورتحال کا جائزہ لیا گیا۔
سکم کے چیف سکریٹری ویڈیو کانفرنسنگ کے ذریعے میٹنگ میں شامل ہوئے۔ انہوں نے بتایا کہ بیشتر علاقوں میں سڑک کنکٹی وٹی قائم ہو چکی ہے۔ انہوں نے مزید بتایا کہ موسمی حالات میں بہتری کے نتیجے میں پھنسے ہوئے لوگوں کو باہر نکالنا اور ایئر لفٹنگ شروع کرنا ممکن ہو گیا ہے۔ آج صبح 80 افراد کو نکال لیا گیا ہے۔ انہوں نے کمیٹی کو راحت اور بچاؤ کے اقدامات کے بارے میں بھی بتایا اور کہا کہ 28 راحت کیمپ قائم کیے گئے ہیں اور ان میں 6800 سے زائد افراد نے پناہ لی ہے۔ اس کے علاوہ متاثرہ علاقوں میں کھانے پینے کی اشیاء، ادویات اور ایل پی جی سمیت تمام ضروری سامان فراہم کیا جا رہا ہے۔
آئی ایم ڈی کے ڈی جی نے کمیٹی کو بتایا کہ 11 سے 13 اکتوبر تک موسم کی پیشن گوئی سازگار رہنے کا امکان ہے۔ این ڈی آر ایف کے ڈی جی نے کمیٹی کو بتایا کہ ریاست میں بچاؤ اور راحتی کاموں کے لیے 6 ٹیمیں تعینات کی گئی ہیں۔ اس کے علاوہ این ڈی آر ایف کی 3 ریزرو ٹیمیں سلی گڑی میں ٹیمیں تیار رکھی گئی ہیں۔ بچاؤ اور باز آباد کاری کی کوششوں میں ریاست کی مدد کے لیے فوج اور فضائیہ کی کافی تعداد میں ٹیمیں تعینات کی گئی ہیں اور ساز و سامان لگایا گیا ہے۔
داخلہ سکریٹری نے کہا کہ مرکزی حکومت اعلیٰ سطح پر صورتحال کی ساتوں دن 24 گھنٹے نگرانی کر رہی ہے۔ انہوں نے کمیٹی کو بتایا کہ بین وزارتی رابطہ ٹیم  صورتحال کا جائزہ لینے سکم پہنچ گئی ہے۔ حکومت سکم کو ضروری اضافی مرکزی امداد جاری کی جا رہی ہے۔
مرکزی ایجنسیوں اور حکومت سکم کے راحت اور بچاؤ کے اقدامات کا جائزہ لیتے ہوئے، کابینہ سکریٹری جناب راجیو گوبا نے اس بات پر زور دیا کہ کم سے کم وقت میں لوگوں کو نکالنا حکومت سکم اور مرکزی ایجنسیوں کی ترجیح ہونی چاہیے۔ جہاں پل بہہ گئے ہیں وہاں لوگوں کے لیے سڑکوں کی کنکٹی وٹی بحال کرنے کے لیے ترجیحی بنیادوں پر بیلی برجز کا آغاز کیا جائے۔ کابینہ سکریٹری نے یقین دلایا کہ مرکزی حکومت ریاست کو ہر ممکن مدد اور تعاون فراہم کرے گی۔
میٹنگ میں مرکزی داخلہ سکریٹری، سکم کے چیف سکریٹری، سڑک ٹرانسپورٹ اور شاہراہوں کی وزارت کے سکریٹری، فوجی امور کے محکمے کے سکریٹری، ممبر سکریٹری، این ڈی ایم اے، سی آئی ایس سی آئی ڈی ایس، ڈی جی این ڈی آر ایف، ڈی جی ایم او، ڈی جی آئی ایم ڈی، ڈی ڈی جی بی آر او اور امور داخلہ کی وزارت اور وزارت دفاع کے سینئر افسران نے شرکت کی۔
۔۔۔۔۔۔۔۔۔۔۔
ش ح۔ا گ۔ ن ا۔
U- 10558
(Visitor Counter : 13
ا قتصادی امور کی کابینہ کمیٹی
کابینہ نے پارادیپ بندرگاہ میں کیپ سائز کے جہازوں کی آمد و رفت کے لئے عوامی –نجی شراکت داری  موڈ کے تحت تعمیر، آپریشنز اور منتقلی  کی بنیاد پر مغربی ڈاک کی ترقی سمیت داخلی بندرگاہ سے متعلق سہولتوں کو مضبوط اور عمدہ بنانے کو منظوری دی
نئی دہلی، 30 /دسمبر 2020 ۔ وزیر اعظم جناب نریندر مودی کی صدارت میں اقتصادی امور کی کابینہ کمیٹی  نے پارادیپ بندرگاہ میں کیپ سائز کے جہازوں کی آمد و رفت کے لئے عوامی – نجی شراکت داری  موڈ کے تحت تعمیر، آپریشنز اور منتقلی  کی بنیاد پر ویسٹرن ڈاک کی ترقی سمیت داخلی بندرگاہ سے متعلق سہولتوں کو مضبوط اور عمدہ بنانے سے متعلق پروجیکٹ کو منظوری دی۔
مالی پہلو:
اس پروجیکٹ کی تخمینہ لاگت 3004.63 کروڑ روپئے ہے۔ اس میں رعایت پانے والی منتخب کمپنیوں کے ذریعے بالترتیب 2040 کروڑ روپئے اور 352.13 کروڑ روپئے کی لاگت سے بی او ٹی کی بنیاد پر نئے ویسٹرن ڈاک کی ترقی اور اس کے لئے سرمائے کا حصول شامل ہے۔ پروجیکٹ کے لئے عمومی معاون بنیادی ڈھانچہ دستیاب کرانے کی سمت میں پارادیپ بندرگاہ میں سرمایہ کاری 612.50 کروڑ روپئے کی ہوگی۔
تفصیلات:
اس مجوزہ پروجیکٹ میں بی او ٹی کی بنیاد پر رعایت پانے والی منتخب کمپنیوں کے ذریعےکیپ سائز کے جہازوں کی آمد و رفت کی سہولت کے لئے 25 ایم ٹی پی اے  کی انتہائی صلاحیت والے ویسٹرن ڈاک بیسن کی دو مراحل میں تعمیر کا تصور کیا گیا ہے۔ ہر مرحلے میں 12.50 ایم ٹی پی اے صلاحیت کی تعمیر کی جائے گی۔
رعایت کی مدت رعایت دیئے جانے کی تاریخ سے 30 سال تک ہوگی۔ پارادیپ پورٹ ٹرسٹ  کیپ سائز کے جہازوں کی آمد و رفت کو آسان بنانے کے لئے بریک واٹر ایکسٹینشن اور دیگر معاون سہولتوں سمیت پروجیکٹ کا عمومی معاون بنیادی ڈھانچہ کرانے کام کرے گا۔
نفاذ کی حکمت عملی اور اہداف
اس پروجیکٹ کو رعایت پانے والی منتخب کمپنیوں کے ذریعے بی او ٹی کی بنیاد پر فروغ دیا جائے گا۔ جبکہ پورٹ اس پروجیکٹ کے لئے عمومی معاون بنیادی ڈھانچہ دستیاب کرائے گا۔
اثرات:
چالو ہونے کے بعد یہ پروجیکٹ کوئلہ اور چونا پتھر کی درآمد کے علاوہ پارادیپ بندرگاہ کے اردگرد بڑی تعداد میں واقع اسٹیل پلانٹوں کی موجودگی کو دیکھتے ہوئے دانے دار سلیگ اور اسٹیل کی تیار مصنوعات کی برآمد سے متعلق ضرورتوں کی تکمیل کرے گا۔ یہ پروجیکٹ  بندرگاہ پر بھیڑ کو کم کرے گا،  سمندری مال بھاڑے میں کمی کرکے کوئلہ کی درآمد کو سستا بنائے گا اور  بندرگاہ کے اردگرد کے علاقوں کی صنعتی معیشت کو بڑھاوا دے کر روزگار کے مواقع بھی پیدا کرے گا۔
پس منظر:
پارادیپ پورٹ ٹرسٹ ، جو کہ بھارت سرکار کے ماتحت ایک اہم بندرگاہ ہے اور میجر پورٹ ٹرسٹ ایکٹ 1963 کے تحت زیر انتظام رہی ہے، کا قیام 1966 میں خام لوہے کی برآمد کے لئے مونو کموڈیٹی پورٹ کی شکل میں عمل میں آیا تھا۔ گزشتہ 54 برسوں میں، اس بندرگاہ نے اپنے کو بدلتے ہوئے مختلف قسم کے درآمداتی و برآمداتی سامانوں ایکزم کارگو کو سنبھالنے کے لئے سازگار بنالیا ہے۔ ان سامانوں میں خام لوہا، خام کروم، ایلمونیم کی سلیاں، کوئلہ، پی او ایل، کھادوں میں کام آنے والے خام مال، چونا پتھر، کرنکر، اسٹیل کی تیار مصنوعات، کنٹینر وغیرہ شامل ہیں۔
خاص طور پر اس بندرگاہ کے اردگرد کئی اسٹیل پلانٹوں کی موجودگی کی وجہ سے کوکنگ کول اور فلکس کی درآمدات اور اسٹیل کی تیار مصنوعات کی برآمدات کی بڑھتی مانگ کو دیکھتےہوئے اس بندرگاہ کے اردگرد کے علاقوں کی ضرورتوں کی تکمیل کرنے کے لئے اس کی صلاحیت کو بڑھانا ضروری ہوگیا تھا۔
بجلی کی وزارت
گرام اُجالا اسکیم کے تحت دیہی علاقوں میں ایک کروڑ ایل ای ڈی بلب تقسیم کئے گئے
کنورجنس انرجی سروسز لمیٹیڈ  نے گرام اُجالا پروگرام پر عمل کیا ہے، جس کے تحت دیہی علاقوں میں بجلی کی بچت کرنے والے 7 واٹ اور 12 واٹ والے ایل ای ڈی بلب 60 اور 100 واٹ کے بلبس کے تبادلے میں 10 روپے فی بلب کے حساب سے تقسیم کئے گئے۔ گرام اجالا کے تحت بہار، اترپردیش، آندھرا پردیش، کرناٹک اور تلنگانہ  کے دیہی علاقوں میں ایک کروڑ ایل ای ڈی بلب تقسیم کئے گئے۔ پائلٹ پروجیکٹ کے تحت ان پانچ ریاستوں میں یہ بلب تقسیم کئے گئے ہیں۔ گرام اجالا کے پائلٹ پروجیکٹ کے تحت تقسیم کا عمل مکمل کر لیا گیا ہے اور فی الحال تقسیم کی کوئی سرگرمی جاری نہیں ہے۔
یہ جانکاری بجلی اور ایم این ای آر کے مرکزی وزیر جناب آر کے سنگھ نے آج لوک سبھا میں ایک تحریری جواب میں دی۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین تفصیلات
ریاستوں/ مرکز کے زیر انتظام علاقوں کو 26.48 کروڑ سے زائد ٹیکوں کی خوراکیں فراہم کی گئیں
ریاستوں/ مرکز کے زیرانتظام علاقوں کے پاس اب بھی 1.40 کروڑ سے زائد خوراکیں لگائے جانے کے لیے دستیاب ہیں
ملک گیر پیمانے پر ٹیکہ کاری کی مہم کے ایک حصے کے طور پر، حکومت ہند ریاستی حکومتوں اور مرکز کے زیر انتظام علاقوں کو مفت کووڈ ٹیکے فراہم کرتی آئی ہے۔ اس کے علاوہ حکومت ہند نے ریاستوں/ مرکز کے زیر انتظام علاقوں کے ذریعے براہ راست ٹیکہ حصولیابی کے لیے بھی راستہ ہموار کیا ہے۔ ٹیکہ کاری کا یہ عمل وبائی مرض پر قابو حاصل کرنے اور اس کے انتظام کے لیے حکومت ہند کی جامع حکمت عملی کا ایک مربوط ستون ہے، جس کے ساتھ ساتھ ٹیسٹ، تلاش، معالجے اور کووڈ کے تقاضوں کے مطابق برتاؤ اپنانے پر بھی زور دیا جاتا ہے۔
واضح رہے کہ کووڈ-19 ٹیکہ کاری کی لچیلی اور تیز رفتار حکمت عملی پر مبنی تیسرا دور یکم مئی 2021 سے زیر نفاذ ہے۔
اس حکمت عملی کے تحت ہر مہینے میں مجموعی مرکزی ادویہ تجربہ گاہ  کے ذریعے پچاس فیصد سے زائد مینوفیکچرر حضرات کے ٹیکوں کی خوراکیں منظور کی جاتی ہیں، جنہیں حکومت ہند حاصل کرتی ہے۔ حکومت ہند ریاستی حکومتوں کو حسب دستور مفت خوراکیں فراہم کرتی رہے گی، جیسا کہ پہلے کیا جاتارہا ہے۔
ریاستوں/ مرکز کے زیر انتظام علاقوں کو حکومت ہند کی جانب سے اب تک مجموعی طور پر 26.68 کروڑ   ٹیکوں کی خوراکیں فراہم کرائی جاچکی ہیں اور یہ فراہمی براہ راست ریاستی حصولیابی زمرے کے تحت کی گئی ہے۔
اس میں سے ضائع ہونے والے ٹیکوں سمیت مجموعی کھپت صبح 8 بجے دستیاب اعداد وشمار کے مطابق 252766396 خوراکوں کے بقدر رہی ہے۔
ریاستوں/ مرکز کے زیر انتظام علاقوں کے پاس اب بھی 1.40 کروڑ کووڈ ٹیکوں کی خوراکیں دستیاب ہیں، جنہیں لگایا جانا ہے۔
مزید برآں 96490 ٹیکوں کی خوراکیں پائپ لائن میں ہیں اور آئندہ تین دنوں میں ریاستی حکومتیں / مرکز کے زیر انتظام علاقے انہیں حاصل کرلیں گے۔
صحت وخاندنی بہبود / ریاستوں کووڈ ٹیکوں کی خوراکیں14 جون 2021/3
کابینہ
کابینہ نے کسان منڈی کی تشکیل کے لئے علی پور دلی میں دلی ملک اسکیم کی زیر ملکیت 1.61 ایکڑ اراضی کو پٹےّ پردینے کی تجویز کو منظوری دی
نئیدہلی14فروری۔وزیر اعظم جناب نریندر مودی کی قیادت میں مرکزی کابینہ نے دلی ملک اسکیم کی زیر ملکیت علی پور دلی میں واقع اراضی خسرہ نمبر 15/91 رقبہ 1.61 ایکڑ اراضی کو کسان منڈی کے قیام کے لئے چھوٹے کاشتکاروں سے متعلق زرعی کاروبار کنسورشیم  کو پٹے پر دئے جانے کی تجویز کو اپنی منظوری دے دی ہے ۔
یہ پٹہ دس ستمبر 2014 سے 9 ستمبر 2044  تک کی مدت کے لئے نافذ العمل ہوگا ،جس کا پٹہ رینٹ 100روپے ماہانہ ہوگا،جس میں 10ستمبر 2014سے سالانہ بنیاد پر 10فیصد کا اضافہ ہوتا جائے گا۔ پٹہ رینٹ پورے سال کے لئے ، کلینڈر سال کے آغاز میں یعنی 31 جنوری تک پیشگی طور پر جمع کرانا ہوگا۔
ایس ایف اے سی کے ذریعہ کسان منڈی کے قیام سے ایف پی او اور کاشتکاری کی ایسوسی ایشن کے لئے ایک اضافی مارکیٹنگ ذریعہ / پلیٹ فارم فراہم ہوسکے گا ، جہاں یہ افراد تھوک شکل میں اپنے پھل اور سبزیاں فروخت کرسکیں گے اور دلی اور این سی آر کے خردہ خریدار کاشتکاروں کے فائدے کے لئے نیز ملک کے صارفین کے مفاد میں خریداری کرسکیں گے ۔
مذکورہ کسان منڈی کی نمایاں خصوصیات :
- اس پلیٹ فارم پر صرف درج رجسٹر ایف پی او / گروور ایسوسی ایشنیں اپنی تازہ اشیا کوفروخت کے لئے پیش کرسکیں گی۔
- اس پلیٹ فارم سے کسی ایجنٹ یا بچولیہ کو بیچ میں لائے بغیر انجمنیں ، ہول سیلر حضرات ، پورٹل اورکیٹرنگ اکائیاں اور ادارے ، باشندگان کی فلاح وبہبود کی ایسوسی ایشنیں اور عام صارفین خریداریاں کر سکیں گے ۔
- اس کسان منڈی میں فروخت کاروں یا خریداروں سے کسی طرح کا کوئی کمیشن نہیں لیا جائے گا۔ ایف پی او ، گودام ، کولڈ اسٹور وغیرہ کی خدمات کی استعمال کے لئے معمولی سروس چارج ادا کریں گی۔
- کسان منڈی فرنچائز ماڈل پر خردہ فروخت کار اکائیوں کے ذریعہ براہ راست سپلائی فراہم کرے گی۔ابتدا میں دلی ملک اسکیم کے منتخبہ کھوکھوں کے ذریعہ آلو اور پیاز کی فروخت کا اہتمام کیا جائے گا۔کسان منڈی میں آن لائن فروخت کی گنجائش بھی ہوگی اور کال سینٹروں کے توسط سے براہ راست مارکیٹینگ بھی ہوسکے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-973
(Visitor Counter : 72
کامرس اور صنعت کی وزارتہ
امریکہ کے ذریعہ درآمداتی محصول میں تبدیلی
نئیدہلی18جولائی ۔تجارت وصنعت کے وزیر مملکت جناب ہردیپ سنگھ پوری نے لوک سبھا میں ایک تحریری جواب میں بتایا ہے کہ ایران ، ریاستہائے متحدہ امریکہ کے ساتھ بھارت کے باہمی تعلقات اپنی خوبیوں پر مستحکم ہیں اور ان تعلقات پر دیگر ممالک کے ساتھ تعلقات کا کوئی اثر مرتب نہیں ہوتا ۔ حکومت ہند لگاتار پیمانے پر اس سلسلے میں قومی مفادات کے تحفظ کی نگرانی کرتی ہے اور ان مفادات کے تحفظ اور ان کی سلامتی کے لئے تمام ضروری اقدامات کرتی ہے ۔
امریکہ نے مارچ 2018 میں عالمی پیمانے پر فولاد اور ایلومینیم دونوں دھاتوں کے سلسلے میں تجارتی توسیع ایکٹ 1962 کی دفعہ 232 کے تحت فولاد اور ایلومینیم پر بالترتیب 25 فیصد اور 10 فیصد کا اضافی محصول عائد کردیا تھا۔ اس کے ساتھ ہی ساتھ بھارت کی جانب سے کی جانے والی فولاد کی برآمدات جو امریکہ کو کی جارہی تھیں ، ان میں 19-2018 کے مالی سال کے دوران 35 فیصد کی تخفیف رونما ہوئی ۔ یہ تخفیف 18-2017 کے مالی سال کے مقابلے میں رونما ہوئی ۔متاثرہ لائنوں کے تحت ایلومینیم برآمدات میں اسی مدت کے دوران 14 فیصد کا اضافہ درج کیا گیا ہے ۔
بھارت اس موضوع پر امریکہ سے باہمی تجارتی گفت وشنید کے تحت بات چیت کرتا رہا ہے ۔ امریکہ نے ان محصولات کو واپس لینے کی بھارت کی درخواست مسترد کردی ہے ۔اس کے رد عمل میں حکومت ہند نے امریکہ میں تیار ہونے والی یا امریکہ سے برآمد ہونے والی 28 اشیا پر محصول عائد کردیا ہے اور یہ فیصلہ 16 جون 2019سے بموجب نوٹی فکیشن نمبر 17/2019 کسٹم مورخہ 15 جون 2019 محکمہ مالیات ، نافذ العمل ہواہے ۔توقع کی جاتی ہے کہ اس قدم سے امریکہ سے درآمد کی جانے والی 28 اشیا یا مصنوعات کے سلسلے میں محصول کے لحاظ سے تقریباََ 217 ملین  امریکی ڈالروں کا اثرمرتب ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-3214
(Visitor Counter : 33
سائنس اور ٹیکنالوجی کی وزارت
کینسر ریسرچ کے بارے میں تعاون کے لئے مفاہمت نامہ
نئی دہلی،22؍مئی،سائنس اور ٹیکنالوجی کی وزارت کے بایو ٹیکنالوجی کے محکمے  اور حکومت ہند کے ایٹمی توانائی کے محکمے  نے کینسر کے شعبے میں مشترکہ تعاون سے چلائے جانے والے ایک تحقیقی پروگرام میں تعاون کر نے کے لئے آج ایک مفاہمت نامے پر دستخط کئے ہیں۔ مفاہمت نامے پر دستخط کرتے ہوئے ڈی بی ٹی کے سیکریٹری ڈاکٹر روینو سوروپ اور ڈی اے ای کے سکریٹری جناب کے این ویاس نے کینسر سے مقابلہ کرنے کا مشترکہ مقصد کے حصول کے لئے اتحاد کا اظہار کیا، اس سے کینسر تحقیق کی موجودہ صورت حال میں کافی تبدیلی کا امکان ہے۔ ڈی اے ای کی نمائندگی اس کے ٹاٹا میموریل سینٹر نے کی جو کہ نیشنل کینسر گرڈ آف انڈیا ہے، کی جانب سے رابطہ کار مرکز کے طور پر بھی کام کرتا ہے۔
یہ مفاہمت نامہ خصوصی طور پر کینسر کے لئے مختلف اقدامات مثلاً کینسر تحقیق کی حکمت عملی تیار کرنا اور مختلف کامطں کی فوقیت کے سلسلے میں زمرہ بندی ، نئی اور کم لاگت والی ٹیکنالوجی تیار کرنا، کلینکل جانچ کا مشترکہ طور پر ڈیزائن تیار کرنا اور اس کے لئے فنڈ فراہم کرانا، ٹرانسلیشنل ریسرچ، مداخلت ، افرقدی قوت کی تربیت اور بنیادی ڈھانچے کی ترقی کے سلسلے میں تعاون کو مستحکم کرنے میں معاون ہوگا۔ تعاون والے تحقیقی پروگرام اور عوام میں بیداری پھیلانے کے لئے اقدامات کی شناخت کرنے اور انہیں تیار کرنے کے لئے کلینیشئنز ریسرچ کرنے والوں کے ساتھ مل کر کام کریں گے۔ تربیت یافتہ افرادی قوت کی کافی تعداد تیار کرنے اور ان کے ذریعہ حاصل شدہ ہنر کے بہترین استعمال کے لئے ایک پلیٹ فارم مہیا کرانے کے لئے کلینیکل طریقہ کار وضع کرنے اور اصول وضوابط تیار کرنے کے بارے میں مشترکہ کلینیکل فیلو شپ ، جامع ورکشاپ جیسی مختلف سرگرمیاں انجام دی جائیں گی۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2181
(Visitor Counter : 59